Los Angelese eesti koguduse õpetaja Jüri Pallo saabus puhkuse ajal Eestisse  Kümme aastat perega Ameerika Ühendriikides elav õpetaja on vähemalt korra aastas püüdnud kodumaad külastada. Seekord on ta Eestis koos oma poja James Martiniga, kes õpib Pärnumaal keelekümbluslaagris eesti keelt.  Jüri Pallo täidab siin olles ka vaimulikke kohustusi. Eesti Raadios võib sel nädalal kuulda tema  hommikupalvusi. 16. augustil jutlustab ta Kolga-Jaani kirikus ja 23. augustil Tartu Maarja kogudusemajas.